Eelmine aasta oli raske kõigile. Kärpisime, koondasime, reorganiseerisime ja restruktureerisime. Aga me kõik kohanesime uute oludega ja leidsime endas ja oma organisatsioonis palju seni varjus olnud ressurssi, tahet ja initsiatiivi. Mis ei tapa, teeb tugevamaks ja see ütlus kehtis selles kriisis hästi. Tänased organisatsioonid on paremad kui nad olid kahe aasta eest. Aga uuenemine jätkub ja soovime uuenenud konverentsiga abiks olla. Olete oodatud 18. Personalijuhtimise Konverentsile "Uuenev organisatsioon", mis toimub 29.-30. aprillil Tartus, Dorpati konverentsikeskuses.